กมล เข้มสั่งห้ามมีปัญหารับนักเรียนปี 58
คาดโทษ สพท.คะแนนโอเน็ตต่ำให้ปี๊บคลุมหัว สางปมอ่านเขียนไม่ได้,ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยภายหลังการประชุมเพื่อมอบนโยบายให้แก่ผู้อำนวยการกลุ่มส่งเสริมการจัดการศึกษา 225 สำนักงานเขตพื้นที่การศึกษา (สพท.) ทั่วประเทศ เมื่อวันที่ 23 ธ.ค. ว่า แนวทางการทำงานของสำนักงานคณะกรรมการการศึกษาขั้นพื้นฐาน (สพฐ.) ในปี 2558 มี 3 เรื่องหลัก ได้แก่ 1.การพัฒนาคุณภาพการศึกษาของผู้เรียน โดยช่วงเดือน ม.ค.-มี.ค.2558 จะตรงกับช่วงที่นักเรียนต้องสอบโอเน็ต จึงขอให้โรงเรียนและเขตพื้นที่รับผิดชอบต่อผลคะแนนโอเน็ต หากคะแนนโอเน็ตพื้นที่ไหนต่ำกว่าเกณฑ์ก็คงต้องเอาปี๊บคลุมหัว เพราะ สพฐ.ได้สอบพรีโอเน็ต (Pre O-Net) เพื่อ ให้เด็กหัดทำข้อสอบ และได้มีการกำหนดแนวทางไว้แล้วว่าจะยกระดับผลสัมฤทธิ์ของคะแนนโอเน็ตของเด็กให้ดีขึ้นให้ได้ หากสามารถแก้ไขปัญหานี้ได้ก็จะส่งผลต่อการยกระดับคะแนนการสอบ PISA ในช่วงปลายปีได้ด้วย ทั้งจะเร่งแก้ไขปัญหาการอ่าน ออกเขียนได้ โดยเฉพาะเด็กระดับประถมศึกษาและเร่งเดินหน้าแก้ปัญหาจัดการศึกษาในเขตพื้นที่พิเศษ เขตพื้นที่ชายแดนและพื้นที่ห่างไกลให้ได้รับการศึกษาที่เหมาะสมและสอดคล้องกับวิถีชีวิตและการพัฒนาประเทศ,เลขาธิการ กพฐ.กล่าวอีกว่า 2.คือการพัฒนาครูและผู้บริหาร โดยตั้งเป้าจะใช้เวลาในช่วงปิดภาค เรียนจัดอบรมครูและปลายปีจะเป็นการสอบบรรจุผู้บริหาร อาทิ รองผู้อำนวยการ/ผอ.โรงเรียนใน รอง ผอ./ผอ.เขตพื้นที่การศึกษา เป็นต้น โดย สพฐ.จะเน้นให้การเข้าสู่ตำแหน่งเป็นไปอย่างยุติธรรม ไม่มีปัญหาการวิ่งเต้นและทุจริต และจุดเน้นที่ 3.การเตรียมการปฏิรูปการศึกษา ขณะนี้กระทรวงศึกษาธิการมีคณะกรรมการอำนวยการปฏิรูปของ ศธ. ที่มี รมว.ศึกษาธิการเป็นประธาน ส่วนที่ค่อนข้างชัดเจน คือ การปฏิรูปโครงสร้างของ ศธ. ซึ่งสำนักงานคณะ กรรมการการอุดมศึกษา (สกอ.) และสำนักงานเลขาธิการสภาการศึกษา (สกศ.) ได้ศึกษาและเสนอขอแยกออกจาก ศธ. แต่ในส่วน สพฐ. สำนักงานคณะกรรมการการอาชีวศึกษา (สอศ.) และสำนักงานปลัด ศธ. รมว.ศึกษาธิการ ก็ได้ให้ดูการปรับโครงสร้างภายใน ขณะเดียวกัน ในปี 2558 สพฐ.เตรียมปรับหลักสูตรแกนกลางการศึกษาขั้นพื้นฐาน พ.ศ.2551,เรื่องการรับนักเรียนปีการศึกษา 2558 นั้น ขอให้ทำทุกขั้นตอนอย่างโปร่งใสที่สุด ต้องไม่ให้มีปัญหาร้องเรียน ไม่มีการเรียกรับเงิน ทำความเข้าใจกับโรงเรียนและผู้ปกครอง และขอยืนยันกับผู้ปกครองว่า สพฐ.มีที่เรียนสำหรับนักเรียนทุกคน ดร.กมลกล่าว.
ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยภายหลังการประชุมเพื่อมอบนโยบายให้แก่ผู้อำนวยการกลุ่มส่งเสริมการจัดการศึกษา 225 สำนักงานเขตพื้นที่การศึกษา (สพท.) ทั่วประเทศ เมื่อวันที่ 23 ธ.ค. ว่า
กมล รอดคล้าย,กพฐ,สพฐ,พัฒนาคุณภาพการศึกษา,นักเรียน,โอเน็ต,คะแนน,การรับนักเรียน